Κυβέρνηση Γλαύκου Κληρίδη 1998

Η Κυβέρνηση Γλαύκου Κληρίδη  (28 Φεβρουαρίου 1998 - 28 Φεβρουαρίου 2003) ήταν η 9η κυβέρνηση της Κύπρου.

 Ιστορικό 
Η Κυβέρνηση Γλαύκου Κληρίδη προέκυψε μετά από τις προεδρικές εκλογές του 1998, στις οποίες ο Γλαύκος Κληρίδης επανεξελέγη Πρόεδρος της Κυπριακής Δημοκρατίας με ποσοστό 50,82%, διαδεχόμενη την Κυβέρνηση Γλαύκου Κληρίδη 1993. Ο Γλαύκος Κληρίδης στον Α΄ γύρο των εκλογών είχε τη στήριξη του ΔΗΣΥ, ενώ στον Β΄ γύρο είχε και τη στήριξη των Ενωμένων Δημοκρατών, των Νέων Οριζόντων και του Κόμματος Φιλελευθέρων.

Μετά την εκλογή του, ο Γλαύκος Κληρίδης είχε καλέσει τα κόμματα να μετάσχουν σε κυβέρνηση καθολικής αποδοχής. Στην πρόσκληση αυτή ανταποκρίθηκαν η ΕΔΕΚ και οι Ενωμένοι Δημοκρατές, που συμμετείχαν στην κυβέρνηση με δικούς τους υπουργούς. Το Κόμμα Φιλελευθέρων συμμετείχε στη νέα κυβέρνηση με υπουργό τον πρόεδρο του κόμματος Νίκο Ρολάνδη, αλλά αμέσως μετά τις εκλογές το κόμμα συγχωνεύθηκε στον ΔΗΣΥ. Παρόλο που αρχικά είχε δηλωθεί από τον πρόεδρο των Νέων Οριζόντων Νίκο Κουτσού ότι το κόμμα θα συμμετείχε στην κυβέρνηση με τον ίδιο σε θέση υπουργού, εντούτοις ο Γλαύκος Κληρίδης δεν τον διόρισε σε θέση υπουργού. Μετά από την εξέλιξη αυτή οι Νέοι Ορίζοντες αρνήθηκαν να συμμετάσχουν με διαφορετικό τρόπο στην κυβέρνηση. Επιπλέον, παρόλο που το ΔΗΚΟ δεν συμμετείχε στην κυβέρνηση, συμμετείχαν δύο υπουργοί που προέρχονταν από το ΔΗΚΟ (Ανδρέας Μουσιούττας και Ντίνος Μιχαηλίδης). Οι δύο αυτοί υπουργοί συμμετείχαν και στην προηγούμενη κυβέρνηση Κληρίδη αλλά αποχώρησαν λίγους μήνες πριν την ολοκλήρωση της θητείας της κυβέρνησης μετά την απόφαση του ΔΗΚΟ να αποχωρήσει από την κυβέρνηση.

Η τελετή εγκατάσταση του Γλαύκου Κληρίδη και η διαβεβαίωση του έγιναν στις 28 Φεβρουαρίου 1998 σε έκτακτη συνεδρία της Βουλής των Αντιπροσώπων. Την ίδια μέρα ανακοινώθηκαν οι υπουργοί και έδωσαν τη νενομισμένη διαβεβαίωση.

Σύνθεση
 Χρονοδιάγραμμα σύνθεσης 

Αρχική σύνθεση
Ο πίνακας που ακολουθεί παρουσιάζει την αρχική σύνθεση της κυβέρνησης:
ΧαρτοφυλάκιοΠρόσωποΠολιτικό κόμμαΠηγέςΠρόεδρος της Κυπριακής ΔημοκρατίαςΓλαύκος Κληρίδης ΔΗΣΥΥπουργός ΆμυναςΓιαννάκης ΟμήρουΕΔΕΚΥπουργός Γεωργίας, Φυσικών Πόρων και ΠεριβάλλοντοςΚώστας ΘεμιστοκλέουςΕΔΗΥπουργός Δικαιοσύνης και Δημοσίας ΤάξεωςΝίκος ΚόσιηςΥπουργός Εμπορίου, Βιομηχανίας και ΤουρισμούΝίκος ΡολάνδηςΔΗΣΥΥπουργός Εργασίας και Κοινωνικών ΑσφαλίσεωνΑνδρέας ΜουσιούτταςΥπουργός ΕσωτερικώνΝτίνος ΜιχαηλίδηςΥπουργός Εξωτερικών Ιωάννης ΚασουλίδηςΔΗΣΥΥπουργός ΟικονομικώνΧριστόδουλος ΧριστουδούλουΥπουργός Παιδείας και ΠολιτισμούΛυκούργος ΚάππαςΕΔΕΚΥπουργός Συγκοινωνιών και ΈργωνΛεόντιος ΙεροδιακόνουΔΗΣΥΥπουργός ΥγείαςΧρίστος ΣολωμήςΔΗΣΥΚυβερνητικός ΕκπρόσωποςΧρήστος ΣτυλιανίδηςΔΗΣΥΥφυπουργός Παρά τω ΠροέδρωΠαντελής ΚούροςΔΗΣΥ

 Αλλαγές 1999 
Στις 4 Ιανουαρίου 1999 οι υπουργοί Άμυνας και Παιδείας υπέβαλλαν τις παραιτήσεις τους μετά από απόφαση της ΕΔΕΚ να αποχωρήσει από την κυβέρνηση. Στη θέση του Υπουργού Άμυνας διορίσθηκε ο Γιαννάκης Χρυσοστομής και στη θέση του Υπουργού Παιδείας διορίσθηκε ο Ουράνιος Ιωαννίδης.

Στις 16 Μαρτίου 1999 ο Κυβερνητικός Εκπρόσωπος Χρήστος Στυλιανίδης παραιτήθηκε για λόγους «αρχής σε θέματα εξυγίανσης και διαφθοράς της δημόσιας ζωής», μετά από καταγγελίες για διαφθορά που διατυπώθηκαν εναντίον του υπουργού Εσωτερικών Ντίνου Μιχαηλίδη. Ακολούθησε η παραίτηση του Υπουργού Εσωτερικών Ντίνου Μιχαηλίδη στις 18 Μαρτίου 1999. Στη θέση του διορίστηκε ο Χριστόδουλος Χριστοδούλου. Στη θέση του Υπουργού Οικονομικών διορίστηκε ο Τάκης Κληρίδης. Στη θέση του Κυβερνητικού Εκπροσώπου διορίσθηκε ο Κώστας Σερέζης.

Τον Αύγουστο του 1999 παραιτήθηκε ο Υπουργός Άμυνας Γιαννάκης Χρυστοστομής και ο Κυβερνητικός εκπρόσωπος Κώστας Σερέζης. Ο Γλαύκος Κληρίδης προχώρησε σε μερικό ανασχηματισμό της κυβέρνησης:

 στη θέση του Υπουργού Άμυνας διορίσθηκε ο Σωκράτης Χάσικος
 στη θέση του Υπουργού Υγείας διορίσθηκε ο Φρίξος Σαββίδης
 στη θέση του Υπουργού Συγκοινωνιών και Έργων διορίσθηκε ο Αβέρωφ Νεοφύτου
 στη θέση του Κυβερνητικού Εκπροσώπου διορίσθηκε ο Μιχάλης Παπαπέτρου.

 Μετέπειτα αλλαγές 
Στις 2 Μαΐου 2002 ο Υπουργός Εσωτερικών Χριστόδουλος Χριστοδούλου διορίστηκε διευθυντής της Κεντρικής Τράπεζας της Κύπρου. Στη θέση του διορίστηκε ο Ανδρέας Παναγιώτου.

Στις 24 Σεπτεμβρίου 2002 ο Υπουργός Δικαιοσύνης Νίκος Κόσιης παραιτήθηκε. Στη θέση του διορίστηκε ο Αλέκος Σιάμπος.

Παραπομπές

Κληριδη 1998